《庆老石帆庵》
宋代·李邴

鹑作衣裳铁作肝，老将身事付寒岩。
诸天香积犹多供，百鸟山花已罢衔。
定起水沉和月冷，诗成冰彩敌云缄。
山头画舸谁安楫，我欲看公使石帆。

作者简介：李邴（1085-1146）， 字汉老，号龙龛居士。济州任城人。生于宋神宗元丰八年，卒于高宗绍兴十六年，年六十二岁。崇宁五年，1106年举进士第。累迁翰林学士。高宗即位，擢兵部侍郎，兼直学士院。苗傅、刘正彦反，邴谕以逆顺祸福之理，且密劝殿帅王元，俾以禁旅击贼。后为资政殿学士，上战阵、守备、措画、绥怀各五事，不报。闲居十七年，卒於泉州。谥文敏。邴著有草堂集一百卷，《宋史本传》传于世。存词8首。